
הצעת חוק הדגל והסמל (המנון המדינה), התשס"ד-2004- של חבר הכנסת נודלמן

היו"ר יורי שטרן:

	 בוקר טוב, אנחנו עוסקים היום בהצעת חוק הדגל והסמל של חבר הכנסת נודלמן, הכנה לקריאה שניה ושלישית. הבנתי שלא נוכל לצרף תווים אז נפצל את החוק לחוק של מילים וחוק של מוזיקה.

אילנה זיילר:

	תפקידי היה להביא, תפקידכם היה להחליט מה אתם רוצים.

עידו בן יצחק:
	
התקשינו למצוא גרסה רשמית של תווים.

מ"מ היו"ר יצחק הרצוג:

	 גם לא מתזמורת צה"ל?

עידו בן יצחק:
	
מעבר לזה שלא רצינו ליצור מצב שאם מישהו שר את זה אחרת...

מ"מ היו"ר יצחק הרצוג:

	ננסה לעשות את הדיון יעיל יש למישהו משהו להעיר? אדוני המציע בבקשה:

מיכאל נודלמן:

	 אני חושב שאנחנו צריכים להשלים חוק של סמל ודגל עם המנון .

מ"מ היו"ר יצחק הרצוג:

	 יש צורך להוסיף את שם המחבר?

יחזקאל לביא:

	 אם תוסיף את שם המחבר תצטרך להוסיף את שאר הדברים. 

מ"מ היו"ר יצחק הרצוג:

	 הייתה החלטת ממשלה היסטורית על ההמנון? זו פעם ראשונה שהוא נקבע בחוק

יחזקאל לביא:

	ב- 1949 היה דיון על חוק הסמל והדגל ואז הוחלט על המנון המדינה.

עידו בן יצחק:
	
	אני מקריא:



שינוי שם החוק

1. בחוק הדגל והסמל , התש"ט - 1949 0להלן- החוק העיקרי), בשם החוק, במקום הדגל והסמל" יבוא, "הדגל, הסמל והמנון המדינה".

2. בסעיף 1 לחוק העיקרי, בסופו יבוא:

	"(ג) "המנון המדינה"- השיר "התקווה" בנוסח המובא בתוספת
3. בחוק העיקרי בסופו יבוא:

			"תוספת
			(סעיף 1א),		
			(המנון המדינה - התקווה)

כל עוד בלבב פנימה				עוד לא אבדה תקוותנו
נפש יהודי הומיה				התקווה בת שנות אלפים
ולפאתי מזרח קדימה			להיות עם חופשי בארצנו,
עין לציון צופיה				ארץ ציון וירושלים

4. בחוק הכנסת, התשנ"ד -1994 -

		(1) בסעיף (1) - 
			(א) בסעיף קטן (ב) , בסיפה, במקום "בתוספת הראשונה" יבוא "בתוספת"
(ב) בסעיף קטן (ד), במקום "ההמנון הלאומי "התקווה" בנוסח המובא בתוספת השניה" יבוא "המנון המדינה כהגדרתו בחוק הדגל, הסמל והמנון המדינה, התש"ט - 1949.
		(2) התוספת הראשונה תיקרא "תוספת"
		(3) התוספת השניה - תימחק

יחזקאל לביא: 

	אם זכרוני אינו מטעה אותי, המילים  בהמנון הם לא "ארץ ציון וירושלים" אלא, "ארץ ציון ירושלים" בלי ו"ו.

יפה שפירא:

אני אבדוק

מ"מ היו"ר יצחק הרצוג:

	איפה מוצאים את הנוסח הרשמי? אנחנו  מסמיכים את צוות הוועדה יחד עם היועץ המשפטי לאשר את הנוסח הרשמי. אני שמח להביא את זה להצבעה

הצבעה

בעד: רוב
נגד: אין

ההצעה אושרה.

מ"מ היו"ר יצחק הרצוג:

	אני מודה לכולם וחייב לברך את המציע על היוזמה המבורכת איך בדבר כל כך קטן עשה סמל כל כך גדול. תודה רבה הישיבה נעולה.
הישיבה ננעלה בשעה 09:45
